CELEX: 31996R0083
Language: el
Date: 1996-01-22 00:00:00
Title: Κανονισμός (ΕΚ) αριθ. 83/96 της Επιτροπής, της 22ας Ιανουαρίου 1996, για τροποποίηση του κανονισμού (ΕΟΚ) αριθ. 1725/79 περί των λεπτομερειών παροχής ενισχύσεων στο αποβουτυρωμένο γάλα που μεταποιείται σε σύνθετες τροφές και στο αποβουτυρωμένο γάλα σε σκόνη που προορίζεται για τη διατροφή μόσχων

Avis juridique important

|

31996R0083

Κανονισμός (ΕΚ) αριθ. 83/96 της Επιτροπής, της 22ας Ιανουαρίου 1996, για τροποποίηση του κανονισμού (ΕΟΚ) αριθ. 1725/79 περί των λεπτομερειών παροχής ενισχύσεων στο αποβουτυρωμένο γάλα που μεταποιείται σε σύνθετες τροφές και στο αποβουτυρωμένο γάλα σε σκόνη που προορίζεται για τη διατροφή μόσχων  

Επίσημη Εφημερίδα αριθ. L 017 της 23/01/1996 σ. 0003 - 0005

ΚΑΝΟΝΙΣΜΟΣ (ΕΚ) αριθ. 83/96 ΤΗΣ ΕΠΙΤΡΟΠΗΣ της 22ας Ιανουαρίου 1996 για τροποποίηση του κανονισμού (ΕΟΚ) αριθ. 1725/79 περί των λεπτομερειών παροχής ενισχύσεων στο αποβουτυρωμένο γάλα που μεταποιείται σε σύνθετες τροφές και στο αποβουτυρωμένο γάλα σε σκόνη που προορίζεται για τη διατροφή μόσχων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 804/68 της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 2931/95 της Επιτροπής (2), και ιδίως το άρθρο 10 παράγραφοι 1 και 3,Εκτιμώντας:ότι ο κανονισμός (ΕΟΚ) αριθ. 1725/79 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2879/95 (4), προβλέπει τη μέγιστη περιεκτικότητα σε νερό για το αποβουτυρωμένο γάλα σε σκόνη και για το βουτυρόγαλα σε σκόνη και διευκρινίζει τη στιγμή κατά την οποία η περιεκτικότητα σε νερό πρέπει να ελέγχεται 7ότι η επίσημη μέθοδος ελέγχου της περιεκτικότητας σε νερό, που διευκρινίζεται στον κανονισμό (ΕΟΚ) αριθ. 1725/79, δεν μπορεί να χρησιμοποιηθεί για το όξινο βουτυρόγαλα σε σκόνη, διότι ενδέχεται να ληφθούν εσφαλμένα αποτελέσματα 7ότι η οδηγία 71/393/ΕΟΚ της Επιτροπής της 18ης Νοεμβρίου 1971 περί καθορισμού κοινοτικών μεθόδων ανάλυσης για τον επίσημο έλεγχο των ζωοτροφών (5), όπως τροποποιήθηκε τελευταία από την οδηγία 84/4/ΕΟΚ (6), προβλέπει εναλλακτική μέθοδο ελέγχου της περιεκτικότητας σε νερό η οποία μπορεί να χρησιμοποιηθεί για τον έλεγχο της περιεκτικότητας σε νερό του όξινου βουτυρογάλακτος σε σκόνη 7ότι πρέπει να εισαχθεί η εν λόγω μέθοδος ελέγχου στον κανονισμό (ΕΟΚ) αριθ. 1725/79 και να καθοριστούν συγκεκριμένοι παράμετροι για την εφαρμογή του 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΟΚ) αριθ. 1725/79 τροποποιείται ως εξής:1. Το άρθρο 10 παράγραφος 3 πρώτο εδάφιο αντικαθίσταται από το ακόλουθο κείμενο:«Τα αποτελέσματα των ελέγχων που αναφέρονται στο άρθρο 2 παράγραφος 2 και στην παράγραφο 2 στοιχεία α), β) και γ) του παρόντος άρθρου παρατίθενται από τον επιφορτισμένο με τον έλεγχο οργανισμό στο δελτίο ανάλυσης και το δελτίο ελέγχου, του οποίου τα υποδείγματα αναφέρονται στα παραρτήματα Ι και ΙΙ. Η ποσότητα του αποβουτυρωμένου γάλακτος σε σκόνη καθορίζεται με εξέταση κάθε δείγματος τουλάχιστον εις διπλούν σύμφωνα με τη μέθοδο ανάλυσης που διευκρινίζεται στο παράρτημα ΙΙΙ. Η μέθοδος αναφοράς για:- τον έλεγχο της περιεκτικότητας σε νερό του αποβουτυρωμένου γάλακτος σε σκόνη και του βουτυρογάλακτος με βάση το γλυκό ανθόγαλα σε σκόνη είναι το διεθνές πρότυπο IDF 26A/1993,- τον έλεγχο της περιεκτικότητας σε νερό του βουτυρογάλακτος με βάση το όξινο ανθόγαλα σε σκόνη είναι η μέθοδος που αναφέρεται στο παράρτημα VI.Εφόσον οι έλεγχοι αυτοί αφορούν το αποβουτυρωμένο γάλα σε σκόνη το οποίο χρησιμοποιείται ως έχει ή υπό μορφή μείγματος, η έλλειψη σκόνης τυρόγαλου αποδεικνύεται με τη διαδικασία που αναφέρεται στο παράρτημα IV.»2. Στο παράρτημα Ι, διαγράφεται η υποσημείωση (2).3. Το παράρτημα του παρόντος κανονισμού προστίθεται ως νέο παράρτημα VI.Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Απριλίου 1996.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Ιανουαρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 148 της 28. 6. 1968, σ. 13.(2) ΕΕ αριθ. L 307 της 20. 12. 1995, σ. 10.(3) ΕΕ αριθ. L 199 της 7. 8. 1979, σ. 1.(4) ΕΕ αριθ. L 301 της 14. 12. 1995, σ. 23.(5) ΕΕ αριθ. L 279 της 20. 12. 1971, σ. 7.(6) ΕΕ αριθ. L 15 της 18. 1. 1984, σ. 28.ΠΑΡΑΡΤΗΜΑ «ΠΑΡΑΡΤΗΜΑ VIΠΡΟΣΔΙΟΡΙΣΜΟΣ ΤΗΣ ΥΓΡΑΣΙΑΣ ΣΤΟ ΟΞΙΝΟ ΒΟΥΤΥΡΟΓΑΛΑ ΣΕ ΣΚΟΝΗ1. ΘέμαΟ προσδιορισμός της υγρασίας του όξινου βουτυρογάλακτος σε σκόνη που προορίζεται για τη διατροφή των ζώων.2. Γενική αρχήΤο δείγμα υφίσταται ξήρανση εν κενώ. Η απώλεια βάρους προσδιορίζεται με ζύγιση.3. Συσκευές3.1. Αναλυτικός ζυγός.3.2. Στεγνά μεταλλικά δοχεία που αντέχουν στην οξείδωση ή δοχεία από γυαλί με πώματα που κλείνουν ερμητικά 7 χρήσιμη επιφάνεια που επιτρέπει την κατανομή του δείγματος σε 0,3 g/cm2.3.3. Ρυθμιζόμενος ηλεκτρικός κλίβανος κενού με ελαιοαντλία και με μηχανισμό εισαγωγής ξηρού και ζεστού αέρα ή αφυδατικού μέσου (για παράδειγμα: οξείδιο του ασβεστίου).3.4. Ξηραντήρας που περιέχει δραστικό αφυδατικό μέσο.3.5. Ξηραντήρας με αερισμό ελεγχόμενης θερμοκρασίας, με ρύθμιση θερμοκρασίας σε 102 ± 2° C.4. ΔιαδικασίαΘερμαίνεται δοχείο (σημείο 3.2) με το πώμα του στον ξηραντήρα (σημείο 3.5) επί μία ώρα τουλάχιστον. Τοποθετείται το πώμα στο δοχείο, μεταφέρεται αμέσως το δοχείο σε ξηραντήρα (σημείο 3.4), αφήνεται να κρυώσει έως τη θερμοκρασία του περιβάλλοντος και ζυγίζει με προσέγγιση 0,5 mg.Ζυγίζεται, με προσέγγιση 0,5 mg, δοχείο (σημείο 3.2) με το πώμα του. Ζυγίζεται, με προσέγγιση 1 mg, στο δοχείο που έχει ζυγιστεί, που έχει περίπου 5g του δείγματος και κατανέμεται ενιαία. Τοποθετείται το δοχείο χωρίς το πώμα του στον κλίβανο κενού (σημείο 3.3) ο οποίος έχει θερμανθεί προηγουμένως σε 83° C. Για να μην κατεβεί πολύ η θερμοκρασία του κλιβάνου πρέπει να εισαχθεί το δοχείο το συντομότερο δυνατό.Δημιουργείται πίεση 100 Torr (13,3 kPa) και αφήνεται να ξηρανθεί στην πίεση αυτή επί τέσσερις ώρες, είτε με ρεύμα ζεστού και ξηρού αέρος, είτε με την βοήθεια αφυδατικού μέσου (περίπου 300 g για 20 δείγματα). Στην τελευταία αυτή περίπτωση, σταματάει η σύνδεση με την αντλία κενού όταν επιτευχθεί η προαναφερόμενη πίεση. Υπολογίζεται η διάρκεια της ξήρανσης από τη στιγμή που η θερμοκρασία του κλιβάνου φθάσει τους 83° C. Επαναφέρουμε στη συνέχεια με προσοχή τον κλίβανο στην ατμοσφαιρική πίεση. Ανοίγεται ο κλίβανος, τοποθετείται αμέσως το πώμα στο δοχείο, αποσύρεται το δοχείο από τον κλίβανο, αφήνεται να κρυώσει επί 30 έως 45 λεπτά στον ξηραντήρα (σημείο 3.4) και ζυγίζεται με προσέγγιση 1 mg. Υποβάλλεται σε συμπληρωματική ξήρανση 30 λεπτών στον κλίβανο κενού (σημείο 3.3), σε θερμοκρασία 83° C και ζυγίζεται εκ νέου. Η διαφορά μεταξύ των δύο ζυγισμάτων δεν πρέπει να υπερβαίνει το 0,1 % υγρασίας.5. Τρόπος υπολογισμού(E-m)  . >NUM>100 >DEN>Eόπου: Ε = αρχική μάζα, σε γραμμάρια του δείγματος,m = μάζα, σε γραμμάρια, του ξηρού δείγματος.6. Ακρίβεια6.1. Όριο επαναληπτικότηταςΗ διαφορά μεταξύ των αποτελεσμάτων των δύο προσδιορισμών που πραγματοποιήθηκαν αμέσως μετά ο ένας από τον άλλο, από αναλυτή που χρησιμοποιεί τις ίδιες συσκεύες σε παρόμοιο υλικό δοκιμής, δεν πρέπει να υπερβαίνει τα 0,4 g νερού ανά 100 g όξινου βουτυρογάλακτος σε σκόνη.6.2. Όριο αναπαραγωγιμότηταςΗ διαφορά μεταξύ των αποτελεσμάτων δύο προσδιορισμών που πραγματοποιούνται από αναλυτές σε διαφορετικά εργαστήρια, οι οποίοι χρησιμοποιούν διαφορετικές συσκευές, σε παρόμοιο υλικό δοκιμής, δεν πρέπει να υπερβαίνει 0,6 g νερού ανά 100 όξινου βουτυρογάλακτος σε σκόνη.6.3. Πηγή των δεδομένων ακριβείαςΤα δεδομένα ακριβείας προσδιορίζονται από πείραμα που πραγματοποιήθηκε το 1995 σε οκτώ εργαστήρια και αφορούσε δώδεκα δείγματα (έξι σε διπλό τυφλό προσδιορισμό).»